“Chelsi” ustidan irodali g‘alabaga erishgan “Sanderlend” xavfli zonadan chiqib oldi

Angliya Premyer-ligasining 37-turiga kelib ligada jon saqlab qolish uchun kurash olib borayotgan “Sanderlend” irodali g‘alabani qo‘lga kiritdi. O‘z maydonida “Chelsi”ni qabul qilgan jamoa ikki bor hisobda ortda qolishiga qaramay, yakunda zafar qucha oldi.

So‘nggi to‘rt turda 2 bor zafar quchgan va 2 marta durang o‘ynagan “Sanderlend” ochkolari sonini 35 taga yetkazib oldi. 37-turda so‘nggi o‘rinda borayotgan va Premyer-liga bilan xayrlashgan “Aston Villa”ni mag‘lub eta olmagan “Nyukasl” hisobida 34 ochko bor.
Qayd etish kerak, “Sanderlend” hisobida yana bitta qo‘shimcha o‘yin bor bo‘lib, klub 11-may kuni 30-turning qoldirilgan o‘yini doirasida “Everton”ni qabul qiladi.
37-turning kutilmagan natijasi Londonda qayd etildi. Chempionlar Ligasidan umidini uzmagan “Vest Hem” o‘z maydonida “Suonsi”ga yirik hisobda imkoniyatni boy berdi. Mazkur g‘alabasidan keyin Uels klubi turnir jadvalida 11-o‘ringa ko‘tarildi. “Vest Hem” esa 6-pog‘onadan joy olgan.
Angliya Premyer-ligasi
 37-tur uchrashuvi
 7-may, shanba
Gollar: Diyego Kosta, 14 (0:1). Vaxbi Xazri, 41 (1:1). Nemanya Matich, 45+3 (1:2). Fabio Borini, 67 (2:2). Jermeyn Defo, 70 (3:2).
Chetlatish: Jon Terri, 90+5 (Ch).
Gollar: Charli Adam, 26 (0:1). Duayt Geyl, 47 (1:1). Duayt Geyl, 68 (2:1).
Gollar: Ueyn Rautlej, 25 (0:1). Andre Ayyu, 31 (0:2). Ki Sun Yon, 51 (0:3). Stiven Kingsli, 68-avt (1:3). Befetimbi Gomis, 90+3 (1:4).
Gollar: Xose Salomon Rondon, 16 (0:1). Mett Ritchi, 82 (1:1).
“Lester” — “Everton”
8-may, yakshanba
“Tottenhem” — “Sautgempton”
“Manchester Siti” — “Arsenal”
“Liverpul” — “Uotford”